wickkiey/tamil-wikipedia-chunked huggingface dataset:
# உரோமன் கத்தோலிக்க மரியாளியல்

## அமல உற்பவம்

மரியாவின் அமல உற்பவம் என்பது மரியா பிறப்புநிலைப் பாவத்தின் கறை எதுவும் இன்றி, அவரது தாயின் வயிற்றில் உருவானார் என்று கூறும் கத்தோலிக்க கோட்பாடு ஆகும். இது தொடக்க காலம் முதலே, திருச்சபைத் தந்தையர் பறைசாற்றி வரும் நம்பிக்கை ஆகும். "மரியா இயேசுவின் தாயாகுமாறு, இறைவனின் அருளால் பாவக் கறைகளில் இருந்து பாதுகாக்கப்பட்டார்" என்று புனித அகஸ்டீன் குறிப்பிடுகிறார். "மரியா பாவம் இல்லாதவர்; அனைத்து புண்ணியங்களுக்கும் முன்மாதிரி" என்று புனித ஜெரோம் கூறியுள்ளார்.  
திருச்சபையின் பல நூற்றாண்டு கால நம்பிக்கையை உறுதிப்படுத்தும் வகையில், 1854ஆம் ஆண்டு திருத்தந்தை 9ம் பயஸ், "மரியா, தான் உற்பவித்த நொடியில் இருந்தே, வல்லமை மிக்க இறைவனின் தனிப்பட்ட அருளினாலும், இயேசு கிறிஸ்துவின் பேறுபலன்களினாலும் பிறப்புநிலைப் பாவத்தின் கரைகளிலிருந்து பாதுகாக்கப்பட்டார்" என்ற விசுவாசக் கோட்பாட்டை அறிக்கையிட்டார்.  
இந்த உண்மையை கன்னி மரியாவும் தம் காட்சிகளில் உறுதி செய்திருக்கிறார். 1830ஆம் ஆண்டு கத்தரீன் லபோரே என்ற புனித கன்னியருக்கு அன்னை மரியா ஒளி வட்டத்தின் நடுவே காட்சி அளித்தார். அதில், "பாவமின்றி உற்பவித்த ஓ மரியாவே, உம்மைத் தேடிவரும் எங்களுக்காக வேண்டிக் கொள்ளும்" என்று எழுதியிருந்தது. 1858ல் பெர்னதெத் சுபீருவுக்கு லூர்து நகரில் தோன்றிய அன்னை மரியா, "நாமே அமல உற்பவம்" என்று மொழிந்தார்.
# உரோமன் கத்தோலிக்க மரியாளியல்

## இறைவனின் தாய்

மரியாவுக்கு இயேசு பிறப்பின் முன்னறிவித்த வானதூதர் அவரிடம், "இதோ, கருவுற்று ஒரு மகனைப் பெறுவீர்; அவருக்கு இயேசு என்னும் பெயரிடுவீர். அவர் **உன்னத கடவுளின் மகன்** எனப்படுவார்" என்றார். தம்மை சந்திக்க வந்த மரியாவிடம் எலிசபெத், "பெண்களுக்குள் நீர் ஆசி பெற்றவர்; உம் வயிற்றில் வளரும் குழந்தையும் ஆசி பெற்றதே! **என் ஆண்டவரின் தாய்** என்னிடம் வர நான் யார்?" என்றார். இவ்வாறு மரியா இறைவனின் தாய் என்பதை நற்செய்தி பறைசாற்றுகிறது.  
"வானதூதர் அறிவித்த நற்செய்தியைக் கேட்டு இறைவனின் வார்த்தைகளுக்கு கீழ்ப்படிந்ததால், **மரியா கடவுளைக் கருத்தாங்கும் வல்லமை பெற்றார்**" என்று புனித இரனேயு கூறுகிறார். இதனையே கி.பி.431ஆம் ஆண்டு நடைபெற்ற எபேசு பொதுச்சங்கம், "இயேசுவில் இறைத்தன்மையும் மனிதத்தன்மையும் முழுமையாக குடிகொண்டிருக்கின்றன. எனவே, **கன்னி மரியா இறைவனின் தாயே!**" என்று விசுவாசக் கோட்பாடாக அறிக்கையிட்டது.
# உரோமன் கத்தோலிக்க மரியாளியல்

## முக்கால கன்னி

'ஆறாம் மாதத்தில் கபிரியேல் என்னும் வானதூதரைக் கடவுள் கலிலேயாவிலுள்ள நாசரேத்து என்னும் ஊரிலிருந்த **ஒரு கன்னியிடம்** அனுப்பினார். அவர் தாவீது குடும்பத்தினராகிய யோசேப்பு என்னும் பெயருடைய ஒருவருக்கு மண ஒப்பந்தமானவர். அவர் பெயர் மரியா' என்றும், 'இயேசுவின் தாய் மரியாவுக்கும் யோசேப்புக்கும் திருமண ஒப்பந்தம் செய்யப்பட்டிருந்தது. அவர்கள் கூடி வாழும் முன் மரியா கருவுற்றிருந்தது தெரிய வந்தது. **அவர் தூய ஆவியால் கருவுற்றிருந்தார்** ' என்றும் நற்செய்திகள் கூறுகின்றன. மரியா, தம் கன்னிமை குன்றாமலே இயேசுவைப் பெற்றெடுத்தார் என்பதை இவற்றிலிருந்து அறிகிறோம்.  
விவிலிய சான்றுகளின் அடிப்படையில், "இயேசு அற்புதமான விதத்தில், **மரியாவின் கன்னிமை சிதைவுபடாமல் பிறந்தார்**" என அலக்சாந்திரியா புனித கிளெமெந்து (150-215) குறிப்பிடுகிறார். "இயேசு பிறப்பதற்கு முன்பும், அவரை வயிற்றில் கருத்தாங்கிய பொழுதும், அவரைப் பெற்றெடுத்தப் பின்பும் மரியாவின் கன்னிமையில் எந்த பழுதும் ஏற்படவில்லை" என திருச்சபைத் தந்தையர் பறைசாற்றினர். "**மரியாவின் கன்னிமை நிலைக்கும் கன்னிமை**" என கிறிஸ்தவ வரலாற்று ஆசிரியரான ஓரிஜன் கூறுகிறார்.  
இவற்றின் அடிப்படையில் கி.பி.553 நடைபெற்ற இரண்டாம் கான்ஸ்தாந்திநோபுள் பொதுச்சங்கத்தில், "மரியா இறைவனின் தாய், **எப்பொழுதும் கன்னி**" என்று விசுவாச அறிக்கையிடப்பட்டது. 649ஆம் ஆண்டு கூடிய லாத்தரன் சங்கமும், "கன்னியான மரியா முக்காலத்து பெண்மணி" என்று பறைசாற்றியது. இவ்வாறு மரியா முக்காலத்திலும் கன்னியாக இருக்கிறார் என்ற நம்பிக்கை உறுதி செய்யப்பட்டது.
# உரோமன் கத்தோலிக்க மரியாளியல்

## விண்ணேற்பு

மரியா இறந்த பிறகு உடலோடும் ஆன்மாவோடும் விண்ணகத்துக்கு எடுத்துக்கொள்ளப்பட்டதாக தொடக்கத் திருச்சபையின் மரபு கூறுகிறது. இதன் அடிப்படையில், "மனித அவதாரம் எடுத்த இறைவன், தம் தாய் இவ்வுலகை விட்டு பிரிந்தபோது, **அவரது உடலை**யும் **அழியாமல் காத்துக்கொண்டார்**; அவரை விண்ணகத்திற்கு எடுத்துச்சென்று பெருமைப்படுத்த இறைவன் திருவுளம் கொண்டார்" என்று தமாஸ்கஸ் புனித யோவான் (676–749) குறிப்பிடுகிறார்.  
மரியாவின் விண்ணேற்பு பற்றிய கருத்தியல் 7ஆம் நூற்றாண்டு முதலே கிறிஸ்தவர்கள் மத்தியில் தாக்கத்தை ஏற்படுத்தி இருந்தது. மரியாவின் இறப்பு மற்றும் விண்ணேற்பு குறித்த விழாக் கொண்டாட்டங்களும் மக்களிடையே பரவலாக காணப்பட்டன. மக்களிடையே மரபு வழியாக தொடர்ந்த இந்த நம்பிக்கை 1950ஆம் ஆண்டு விசுவாசக் கோட்பாடு என உறுதி செய்யப்பட்டது. திருத்தந்தை 12ம் பயஸ், "என்றும் கன்னியும் இறைவனின் அமலோற்பவ அன்னையுமாகிய மரியா, தன் உலக வாழ்வினை நிறைவு செய்தபின் உடலோடும் ஆன்மாவோடும் விண்ணக மகிமைக்கு எடுத்துக் கொள்ளப்பட்டார்" என்று அறிக்கையிட்டார்.
# உரோமன் கத்தோலிக்க மரியாளியல்

## மேலான வணக்கம்

"கன்னி மரியா, 'இறைவனின் தாய்' என்னும் கொடையாலும் அலுவலாலும் மீட்பரான தம் மகனோடு ஒன்றித்து இருக்கிறார்; தமக்குரிய தனிப்பட்ட அருள்கொடைகளாலும் அலுவல்களாலும் இவர் திருச்சபையோடும் நெருங்கிய முறையிலே இணைக்கப்பட்டிருக்கிறார். எனவே, நம் கடவுளும் ஆண்டவருமான இயேசு கிறிஸ்துவின் தாயும், என்றும் கன்னியுமான மாட்சிமிக்க மரியாவுக்கு நம்பிக்கை கொண்டோர் முதற்கண் வணக்கம் செலுத்த வேண்டும்" என கத்தோலிக்க திருச்சபை கற்பிக்கிறது.  
"திருச்சபை மரியாவைத் தனிப்பட்டதொரு வணக்கத்தால் தக்க காரணத்துடன் பெருமைப்படுத்துகிறது. ஏனெனில், தம் மகனுக்குப் பிறகு, எல்லா வானதூதர்களுக்கும் மனிதர்களுக்கும் மேலாகக் கடவுளின் அருளால் உயர்த்தப்பட்டவரும், கிறிஸ்துவின் மறைநிகழ்ச்சிகளில் பங்கெடுத்தவருமாகிய இவர் கடவுளின் தூய்மைமிகு தாய் ஆவார். தூய கன்னியை தொடக்க முதலே, நம்பிக்கை கொண்டோர் *கடவுளின் தாய்* என்றழைத்து வணங்கினர். தங்கள் துன்பங்கள், தேவைகள் அனைத்திலும் அவரை மன்றாடி, அவரது அடைக்கலத்தில் பாதுகாப்பு பெற்றிருக்கின்றனர்" என்று இரண்டாம் வத்திக்கான் பொதுச்சங்கம் எடுத்துரைக்கிறது.
# உழைப்பாளர் சிலை

**உழைப்பாளர் சிலை** (*Triumph of Labour*) மே தின நினைவாகவும் உழைப்பாளர்களைப் போற்றும் விதத்திலும் சென்னையில் எழுப்பப்பட்ட சிலையாகும். மெரீனா கடற்கரையின் வடக்கே அண்ணா சதுக்கத்தில் அமையப்பெற்றுள்ள இந்தச் சிலை, சென்னையின் முக்கிய அடையாளமாகத் திகழ்கின்றது. மெரினா கடற்கரையில் அமைக்கப்பட்ட சிலைகளில் இது மிகவும் பழமையானது. மே நாள் கொண்டாட்டங்கள் நடைபெறும் முக்கிய நிகழ்விடமாகவும் உள்ளது.
# உழைப்பாளர் சிலை

## வரலாறு

1923 ஆம் வருடம் மே மாதம் தொழிலாளர் சங்கத் தலைவரான சிங்காரவேலர், மெரீனா கடற்கரையில் தொழிலாளர் உரிமைகளின் ஒப்புதலுக்காக உறுதி மொழி எடுத்துக்கொண்டார். இதுவே இந்தியாவில் மே தினத்தையொட்டி நடைபெற்ற முதல் கூட்டமாகும்.  
1959 ஆம் வருடம் ஜனவரி 25 அன்று ஆளுநர் விஷ்ணுராம் மேதியால் திறந்து வைக்கப்பட்டது.
# கரும்புள்ளிச் செவ்வண்டினம்

**கரும்புள்ளிச் செவ்வண்டினம்** அல்லது **காக்சினெல்லிடே** (*Coccinellidae*) என்பது வண்டுகள் வரிசையினைச் சேர்ந்த கணுக்காலி குடும்பம் ஆகும். இவை சிறிய உருவமுடைய வண்டினங்கள். ஏறத்தாழ 0.8 முதல் 18&nbsp;மி.மீ வரையிலான அளவுடையவை. இவை பார்ப்பதற்குப் பெரும்பாலும் சிவப்பு, செம்மஞ்சள் அல்லது மஞ்சள் நிறத்தில் அல்லது கருநீலச்சிவப்பு நிறத்தில் காணப்படும். இவ்வண்டுகளின் சிறகில் கரும்புள்ளிகள் காணப்படுகின்றன. இச்சிறுவண்டினத்தின் கால்களும், தலையும், உணர்விழைகளும் கரிய நிறத்தில் இருக்கும். இந்த நிற அமைப்புகள் சில வண்டினங்களில் பலவாறு மாறுபட்டும் காணப்படும். பொதுவாக சிவந்த சிறகில் ஏழு கரும்புள்ளிகள் இருக்கும். ஆனால் பழுப்புநிறத்தில் பன்னிரண்டு வெள்ளைப் புள்ளிகள் உள்ள வகைகளும் உள்ளன. இக்கரும்புள்ளி செவ்வண்டினங்கள் கடலிலும், வட-தென் முனைப்பகுதிகள் தவிர உலகெங்கும் காணப்படுகின்றன. இவ்வினத்தில் ஏறத்தாழ 5,000 சிற்றினங்கள் விளக்கப்பட்டுள்ளன. வட அமெரிக்காவில் மட்டும் 450 சிற்றினங்கள் உள்ளன. இங்கிலாந்தில் 'லேடிபர்டு' (ladybird) என்றும், அமெரிக்காவில் "லேடிபக்கு" (ladybug) அல்லது "லேடிக்கௌ" (ladycow) என்றும் அழைக்கின்றார்கள்.  
இந்த வண்டினங்கள் மாந்தரின் தோட்டங்களுக்குப் பயனுடையவை. ஏனெனில் பயிரை அழிக்கும் பூச்சிகளான செடிப்பேன் முதலானவற்றை உண்ணுகின்றன. இப்படியான பூச்சிகள், செடிப்பேன்கள் குழுவில் முட்டைகள் இட்டு, அவை வெளிவரும்பொழுது அவற்றை உண்ணும்.. ஆனால் *எப்பிலாக்கினினே* (Epilachninae) போன்ற குடும்பத்தைச் சேர்ந்த சில செவ்வண்டின வகைகள் செடிகளின் பகுதிகளையே உண்ணும். ஆகவே இத்தகைய வகைகள் வரவேற்கத்தக்கதாகக் கருதப்படுவதில்லை.
# மரியாளியல்

சொரூபம்]]  
இயேசுவின் தாய் மரியாவைப் பற்றிய இறையியல் கண்ணோட்டமே **மரியாளியல்** என்று அழைக்கப்படுகிறது. கன்னி மரியாவின் வாழ்வு, குணநலன்கள், இறைவனின் திட்டத்தில் அவருக்குள்ள பங்கு ஆகியவை பற்றி நற்செய்திகளும், கிறிஸ்தவ மரபும் தரும் செய்திகளின் ஆய்வியல் கல்வியாக இது விளங்குகிறது.
# மரியாளியல்

## பன்முகப் பார்வை

கத்தோலிக்கத் திருச்சபையின் மரியாளியல் என்பது கன்னி மரியாவைப் பற்றி தொடக்க காலத்தில் எழுந்த கருத்துருக்கள், திருத்தந்தையரின் விளக்கங்கள், புனிதர்கள் எழுதிய நூல்கள் ஆகியவற்றின் அடிப்படையில் அமைந்துள்ளது. வரலாற்றில் நிகழ்ந்த கன்னி மரியாவின் காட்சிகள் பற்றிய ஆய்வுக் கண்ணோட்டத்தையும் இது கொண்டிருக்கிறது. இறைத்திட்டத்தில் மரியாவுக்கு உள்ள முக்கிய இடத்தின் அடிப்படையில் அவருக்கு **மேலான வணக்கம்** செலுத்துவது பற்றியும் கத்தோலிக்கத் திருச்சபையின் மரியாளியல் போதிக்கிறது. மரியாவை இறைவனின் தாய் என ஏற்றுக்கொள்ளும் கத்தோலிக்க மரியாளியல், அவரது அமல உற்பவம், முக்கால கன்னிமை, விண்ணேற்பு ஆகியவற்றையும் விசுவாசக் கோட்பாடுகளாக அறிக்கையிடுகிறது.  
கிழக்கு மரபுவழி திருச்சபையின் மரியாளியல், கன்னி மரியாவை இறைவனின் தாய் என்ற சிறப்பு பெயருடன் கொண்டாடுகிறது. இதன் மூலச்சொல்லான **தியோடோக்கோஸ்** என்பதற்கு **கடவுளைச் சுமந்தவர்** என்பது பொருள். இங்கு மரியாவின் தாய்மை நித்திய கடவுளைப் பெற்றெடுத்தவர் என்ற பொருள் தராது. இறைமகன் இயேசுவைக் கருத்தாங்கி பெற்றெடுத்ததால் மரியா *இறைவனின் தாய்* என்று அழைக்கப்படுகிறார். இதில் மரியாவின் **கன்னித் தாய்மை** முக்கிய இடம் பெறுகிறது. மரியா பிறப்புவழிப் பாவமின்றி தோன்றினார் என்ற *அமல உற்பவ* கோட்பாட்டை **கிழக்கு மரபுவழி திருச்சபை** ஆதரிக்கவில்லை.  
ஆங்கிலிக்க திருச்சபையினரின் மரியாளியல் பொதுவாக கத்தோலிக்க கோட்பாடுகளை ஆதரிக்கிறது. இயேசு பிறப்பின் முன்னறிவிப்பு (மார்ச் 25), மரியா எலிசபெத்தை சந்தித்தல் (மே 31), மரியாவின் விண்ணேற்பு (ஆகஸ்ட் 15), மரியாவின் பிறப்பு (செப்டம்பர் 8), மரியாவின் அமல உற்பவம் (டிசம்பர் 8) ஆகிய கத்தோலிக்க விழாக்கள் ஆங்கிலிக்க திருச்சபையிலும் கொண்டாடப்படுகின்றன. இருப்பினும் சில ஆங்கிலிக்க பிரிவுகள் மரியாள் வணக்கத்தை ஏற்றுக்கொள்வதில்லை.  
சீர்திருத்தத் திருச்சபைகள் மரியாள் பற்றிய கருத்தியலில் ஒன்றுக்கொன்று முரண்படுகின்றன. இவை மரியாள் வணக்கத்தை ஏற்றுக்கொள்ளாததுடன், இறைமகன் இயேசுவை உலகிற்கு கொண்டு வந்த கருவியாக மட்டுமே அவரைப் பார்க்கின்றன. கடவுளின் மீட்புத் திட்டத்தில் மரியாவுக்கு முக்கியப் பங்கு இல்லை என்பதே இவற்றின் பொதுவானக் கருத்தாக உள்ளது.
# மரியாளியல்

## மரியாளியல் தோற்றம்

மரியாவைப் பற்றிய கருத்தியல் நற்செய்திகளிலேயே காணப்படுகிறது என்றாலும், கிறிஸ்தவ மரபு சார்ந்து எழுந்த நூல்களே **மரியாளியல்** தோற்றத்திற்கு முதன்மையான காரணமாக அமைந்தன. தொடக்க திருச்சபையின் தந்தையர்கள், மரியாவின் கன்னித் தாய்மையைப் பற்றி அதிகமாக எடுத்துரைத்தனர். "மரியாவின் கீழ்ப்படிதலே மனிதகுல மீட்பரான இயேசுவை உலகிற்கு கொண்டு வந்தது" எனப் புகழ்ந்ததுடன், மரியாவை புதிய ஏவாளாகவும் அவர்கள் எடுத்துக்காட்டினர். "மரியாவின் கன்னிமை நிலைக்கும் கன்னிமை" என ஓரிஜன் உள்ளிட்ட தொடக்க கால கிறிஸ்தவ எழுத்தாளர்கள் பறைசாற்றினர்.  
கி.பி.431ஆம் ஆண்டு நடைபெற்ற எபேசு பொதுச்சங்கம், இயேசுவின் தாய் மரியாவை இறைவனின் தாய் என அறிக்கையிட்டது. இயேசுவின் இறைத்தன்மையை எதிர்த்த நெஸ்தோரிய தப்பறையைக் கண்டித்து, "இயேசுவில் இறைத்தன்மையும் மனிதத்தன்மையும் ஒன்றுக்கொன்று குறைவுபடாமல் முழுமையாக குடிகொண்டிருக்கிறது. எனவே, மரியா இறைவனின் தாயாக விளங்குகிறார்" என்று விளக்கம் அளித்தது. அதுமுதல் மரியா மீதான பக்தி கிறிஸ்தவர்களிடையே விரைந்து பரவியது. மரியாவை சித்தரிக்கும் தொடக்க கால சுவர் ஓவியங்களும், மரியாவைப் பற்றிய இறையியல் கருத்துகள் தோன்ற காரணமாக அமைந்தன.  
4ஆம் நூற்றாண்டைச் சேர்ந்த நூல்கள், மரியாவின் விண்ணேற்பு பற்றிய கருத்தியலை முன்வைக்கின்றன. திருத்தூதர்களின் மரபின் அடிப்படையில் **விண்ணேற்பு** பற்றிய கருத்து தோன்றியதாக கூறப்படுகிறது. திருவெளிப்பாடு நூலின் 12ஆம் அதிகாரத்தில் காணப்படும் பெண்ணின் உருவகமும் மரியாவின் விண்ணேற்பை அடையாளப்படுத்துவதாக பலரும் கருதினர். மரியாவின் அமல உற்பவம் பற்றிய கருத்தியல் 7ஆம் நூற்றாண்டில் தோன்றி வளர்ந்தது.
# மரியாளியல்

## ஆய்வுக்கான ஒழுங்குகள்

கிறிஸ்தவத் திருச்சபைகளில் காணப்படும் மரியாளியலை அதன் ஆய்வுக்கான காரணத்தின் அடிப்படையில் மூன்று விதமாகப் பிரிக்கலாம். கத்தோலிக்கத் திருச்சபையே மரியாளியல் குறித்த கருத்தியலில் அதிக கண்ணோட்டங்களைக் கொண்டிருக்கிறது.  
**இறையியல் சார்ந்த மரியாளியல்** என்பது தொடக்கக் காலம் முதலே வளர்ச்சி அடைந்த கிறிஸ்தவ இறையியல் கருத்துக்களின் அடிப்படையிலான ஆய்வு ஆகும். திருச்சபைத் தந்தையர் காலம் தொடங்கி, கிறிஸ்தவ சிந்தனையில் மரியாவைப் பற்றிய கருத்துருக்கள் வளர்ச்சி அடைந்த கண்ணோட்டத்தை இது விவரிக்கிறது. மீட்புத் திட்டத்தில் மரியாவின் தனித்த பங்கை குறிப்பிட்ட சில கோணங்களில் இது விளக்கிக் காட்டுகிறது.  
**கோட்பாடுகள் சார்ந்த மரியாளியல்** என்பது திருச்சபையின் அதிகாரப்பூர்வ மறைக்கோட்பாடுகள் அடிப்படையிலான ஆய்வு ஆகும். திருத்தூதர்களின் நம்பிக்கை அறிக்கை தொடங்கி, நற்செய்தி நூல்கள் தரும் செய்திகள், மரபின் அடிப்படையில் உருவான கோட்பாடுகள் ஆகியவற்றை விவரிப்பதாக இது அமைந்துள்ளது. இயேசுவின் வாழ்வில் மரியாவுக்கு உள்ள முக்கியப் பங்கு குறித்து இது விளக்கம் அளிக்கிறது.  
**அமைப்புகள் சார்ந்த மரியாளியல்** என்பது வெவ்வேறு திருச்சபைகளின் கருத்தியல்களுக்கு ஏற்ப மேற்கொள்ளப்படும் ஆய்வாக இது விளங்குகிறது. மீட்புத் திட்டத்தில் மரியாவின் அருள்நிலை, அவரது பங்கு மற்றும் முக்கியத்துவம் ஆகியவைப் பற்றியும், மரியாவுக்குக் கிறிஸ்தவர்கள் தங்கள் வாழ்வில் அளிக்க வேண்டிய இடம், செலுத்த வேண்டிய வணக்கம் முதலியவைப் பற்றியும் இது விவரிக்கிறது.
# வார்ப்புரு:பேச்சுப்பக்கம்தலைப்பு

<table ><tr>
<th colspan=4></th>
</tr><tr>
<td>
- பழைய உரையின் கீழ் புதிய உரையை சேர்க்கவும். **[ புதிய தலைப்பினை ஆரம்பிக்க இங்கே சொடுக்கவும்]**.
- உங்கள் பதிவுகளில் உங்கள் பெயர் மற்றும் தேதியை (<code></code>)-ஐ உபயோகித்து கையொப்பமாக இடவும்.
- விக்கிப்பீடியாவிற்கு புதிதாக வந்துள்ளீர்களா? வணக்கம்! கேள்விகள் கேளுங்கள், பதில்களை பெறுங்கள்.
</td><td>
- பணிவாக இருங்கள் மற்றும் புதுப்பயனர்களிடம் அன்பாக நடந்துக் கொள்ளுங்கள்
- நல்லெண்ணத்தை அனுமானம் செய்க.
-
- For disputes,  
</tr>
}}  
</table><noinclude></noinclude>
# விக்கிப்பீடியா:கட்டுரை மீட்பு வேண்டுகோள்கள்

போதிய உள்ளடக்கம் இல்லை என்று நீக்கப்பட்ட கட்டுரைகளை மீட்டு மேம்படுத்த விரும்புகிறீர்களா? உங்கள் வேண்டுகோள்களை இங்கு இடலாம்.  
கவனிக்க:  
1. போதிய உள்ளடக்கம் இல்லை என்ற காரணத்துக்காக நீக்கப்பட்ட கட்டுரைகளை மட்டும் மீட்க வேண்டலாம். பிற காரணங்களுக்காக நீக்கப்பட்டவற்றை அக்காரணங்களின் அடிப்படையில் உரிய பேச்சுப் பக்கத்தில் உரையாட வேண்டும்.
2. மீட்கப்படும் கட்டுரைகள் அடுத்த 30 நாட்களுக்குள் மேம்படுத்த வேண்டும். இல்லையேல், அவை மீண்டும் நீக்கப்படுவதற்கு வாய்ப்பு உண்டு. எனவே, ஒவ்வொரு கட்டுரையாக தங்களாக உடனடியாக மேம்படுத்த முடிந்தவற்றைப் பற்றி மட்டும் வேண்டுகோள்களை முன்வைப்பது நலம்.
# விக்கிப்பீடியா:கட்டுரை மீட்பு வேண்டுகோள்கள்

## வேண்டுகோள்கள்

கட்டுரையின் பெயருடன் உங்கள் கையெழுத்தை இடுங்கள். ஏதேனும் ஒரு நிருவாகி நிலை பயனர் உங்கள் வேண்டுகோளைக் கவனித்து உதவுவார்.  
1. கட்டுரை 1
1. கட்டுரை 2
# 2014 கொனிஃபா உலகக் காற்பந்து கிண்ணம்

**2014 கொனிஃபா உலகக் கால்பந்து கிண்ணம்** (*2014 ConIFA World Football Cup*) என்பது கொனிஃபா என அழைக்கப்படும் சுயாதீன கால்பந்துக் கழகங்களின் கூட்டமைப்பினால் நடத்தப்பட்ட முதலாவது ஆட்டத் தொடர் ஆகும். இப்போட்டித் தொடர் ஃபீஃபா கூட்டமைப்பில் அங்கம் பெறாத நாடுகள், சிறுபான்மையினம், நாடற்றவர்கள் ஆகியோரின் கால்பந்து அணிகளுக்கு இடையே இரண்டாண்டுகளுக்கு ஒரு முறை நடத்தப்படுகிறது. 2014 ஆம் ஆண்டின் ஆட்டங்கள் அனைத்தும் சுவீடன் நாட்டின் ஓஸ்டர்சுன்ட் நகரில் சாப்மி பிராந்திய கால்பந்து அணி இப்போட்டிகளை நடத்தியது..
# 2014 கொனிஃபா உலகக் காற்பந்து கிண்ணம்

## போட்டித் தொடர்

2013 மே மாதத்தில் 2014 போட்டித்தொடரை நடத்துவதற்கு சாப்மி தேர்ந்தெடுக்கப்பட்டதாக கொனிஃபா ஆறிவித்தது. அழைக்கப்பட்ட அணிகளே பங்குபற்றின. 2014 சூன் 1 முதல் சூன் 8 வரை ஆட்டங்கள் இடம்பெற்றன.  
இத்தொடரில் 12 அணிகள் பங்குபற்றின. காத்தலோனியா ராப்பா நூயி ஆகிய அணிகளும் இப்போட்டியில் பங்குபற்றுவதாக அறிவித்திருந்தன. ஆனாலும் பின்னர் அவர்கள் பங்குபற்ற மறுப்புத் தெரிவித்தன. சான்சிபார், கியூபெக் அணிகளும் கடைசி நேரத்தில் போட்டிகளில் பங்குபற்ற முடியவில்லை.  
போட்டித் தொடரின் போது, பங்குபற்றும் அணிகளின் கலாசாரத்துடன் தொடர்புடைய பல நிகழ்வுகள் ஒழுங்குபடுத்தப்பட்டிருந்தன.
# 2014 கொனிஃபா உலகக் காற்பந்து கிண்ணம்

## பங்கு பற்றிய அணிகள்

இப்போட்டித் தொடரில் பங்குபற்றிய 12 அணிகளும் பின்வருமாறு:
1.
1.
1.
1.
1.
1.
1. தார்பூர்
1.
1.  
இந்த 12 அணிகளில் எட்டு அணிகள் வீவா உலகக்கோப்பை போட்டித் தொடர்களில் பங்குபற்றியிருந்தன.
# 2014 கொனிஃபா உலகக் காற்பந்து கிண்ணம்

## ஆட்டங்கள்

### குழு நிலை

#### குழு ஏ

|}
# 2014 கொனிஃபா உலகக் காற்பந்து கிண்ணம்

## ஆட்டங்கள்

### குழு நிலை

#### குழு பி

|}
# 2014 கொனிஃபா உலகக் காற்பந்து கிண்ணம்

## ஆட்டங்கள்

### குழு நிலை

#### குழு சி

|}
# 2014 கொனிஃபா உலகக் காற்பந்து கிண்ணம்

## ஆட்டங்கள்

### குழு நிலை

#### குழு டி

|}
# 2014 கொனிஃபா உலகக் காற்பந்து கிண்ணம்

## ஆட்டங்கள்

### இரண்டாம் சுற்று

| சுற்று 1 | சுற்று 2 | இடங்கள் |  |
| --- | --- | --- | --- |
| 5 சூன் – ஓஸ்டர்சுன்ட் | 7 சூன் – ஓஸ்டர்சுன்ட் | 5வது இடம் | 26 இன் வெற்றியாளர் |
| 2 | 6வது இடம் | 26 இல் தோற்றவர் |  |
| 4 | தார்பூர் | 7வது இடம் | 25 இன் வெற்றியாளர் |
| 5 சூன் – ஓஸ்டர்சுன்ட் | 7 சூன் – ஓஸ்டர்சுன்ட் | 8வது இடம் | 25 இல் தோற்றவர் |
| தார்பூர் | 0 | 9வது இடம் | 24 இன் வெற்றியாளர் |
| 12 | 10வது இடம் | 24 இல் தோற்றவர் |  |
| 5 சூன் – ஓஸ்டர்சுன்ட் | 7 சூன் – ஓஸ்டர்சுன்ட் | 11வது இடம் | 23 இன் வெற்றியாளர் |
| 3 (4) | 12வது இடம் | 23 இல் தோற்றவர் |  |
| 3 (2) |  |  |  |
| 5 சூன் – ஓஸ்டர்சுன்ட் | 7 சூன் – ஓஸ்டர்சுன்ட் |  |  |
| 2 (4) |  |  |  |
| 2 (5) | } |  |  |
# என். எம். சோசி

**என். எம். சோசி** (*N. M. Joshi*, **என். எம். ஜோஷி**, 1875 - மே 30, 1955) என்று சுருக்கமாக அழைக்கப் பெறும் **நாராயண மல்கர் சோசி** (*Narayan Malhar Joshi*) ஒரு தொழிற்சங்கவாதியாக விளங்கியவர். தொழிலாளர்களின் உரிமைகளுக்காகவும் நலன்களுக்காகவும் பாடுபட்டவர். தொழிலாளர்களுக்காக மருந்தகங்களும் தொழிற்பயிற்சிப் பள்ளிகளும் கூட்டுறவுக் கழகங்களும் உருவாக வழி வகைகளைச் செய்தார்.
# என். எம். சோசி

## பிறப்பும் கல்வியும்

மகாராட்டிர மாநிலம் கொலாபா மாவட்டத்தில் பிறந்தார். புனேயில் நியூ இங்கிலீஷ் பள்ளியிலும் மும்பையில் டெக்கான் கல்லூரியிலும் பயின்றார்.
# என். எம். சோசி

## தொழிற்சங்கப் பணிகளும் பதவிகளும்

1909-ஆம் ஆண்டில் இந்திய ஊழியர்கள் கழகத்தில் சேர்ந்தார், அந்நிறுவனத்தில் 1940 வரை பணி புரிந்தார். 1911 இல் சமூகத் தொண்டு லீகு என்னும் ஒரு தொண்டு அமைப்பை நிறுவினார். அனைத்திந்திய தொழிற்சங்கப் பேராயத்தின் (ஏ ஐ டி யூ சி )பொதுச் செயலாளாராக 1925 முதல் 1929 வரையிலும் மீண்டும் 1940 முதல் 1948 வரையிலும் பதவி வகித்தார். 1921 ஆம் ஆண்டில் சோசி நடுவண் சட்ட மன்றத்திற்கு உறுப்பினராக அமர்த்தப்பட்டார். 1922இல் பன்னாட்டுத் தொழிலாளர் அமைப்பில் ( ஐ எல் ஓ) நிருவாகக் குழுவில் துணை உறுப்பினராகவும் 1934 இல் உறுப்பினராகவும் இருந்தார். 1931 இல் சோசி ஏ. ஐ. டி. யூ. சி என்னும் அமைப்பிலிருந்து விலகி அனைத்திந்திய தொழிற் சங்கக் கூட்டமைப்பில் சேர்ந்தார். வட்ட மேசை மாநாட்டில் 1930 ஆம் ஆண்டிலும் 1932 ஆம் ஆண்டிலும் கலந்து கொண்டார். 1947 இல் நடுவண் அரசு ஊதியக் குழுவில் உறுப்பினராக அமர்த்தப்பட்டார்.
# என். எம். சோசி

## மறைவு

1955 ஆம் ஆண்டு மே மாதம் 30 ஆம் பக்கலில் மும்பையில் மாரடைப்பால் காலமானார். அவர் நினைவைப் போற்றும் வண்ணம் மும்பை நகரின் ஒரு பகுதிக்கு 'எம்.என் சோசி மார்க்' என்று பெயர் சூட்டப் பட்டுள்ளது.  
- http://www.hindu.com/2005/05/31/stories/2005053100610902.htm
- http://www.preservearticles.com/201104225761/short-biography-of-narayan-malhar-joshi.html
# வளிமங்களின் இயக்கக் கோட்பாடு

**வளிமங்களின் இயக்கக் கோட்பாடு** (*Kinetic theory of gases*) என்பது வளிமங்களின் அணுக்களும் மூலக்கூறுகளும் தொடர்ந்து இயங்கிக் கொண்டே இருக்கின்றன எனக் கூறுகிறது. வளிமங்களுக்கு தனியான கன அளவு இல்லை. அது கிடைக்கும் இடத்தினை முழுமையாக நிரப்புகின்றது. பாயில் விதி, சார்லசு விதி போன்ற விதிகள் வளிமத்தின் கன அளவு, அவைகளின் அழுத்தம் மற்றும் தனிவெப்ப நிலை இவைகளுக்குண்டான தொடர்பினைக் காட்டுகின்றன. வளிமத்தின் இயக்க நிலைக் கோட்பாட்டின் முக்கிய கருது கோள்களாவன:  
- எந்த பொருளும் அதன் வளிம நிலையில் மிகப் பல அணுக்கள் அல்லது மூலக் கூறுகளால் ஆனது.
- ஒரு குறிப்பிட்ட வளிமத்தின் அணுக்கள் எல்லா வகையிலும் ஒரேமாதிரி இருக்கும்.வேறுஒரு வளிம அணுக்களிலிருந்து மாறுபட்டு இருக்கும்.
- இவ்வணுக்கள் ஓயாது பல வேகங்களுடன் பல திசைகளில் இயங்கிக் கொண்டுள்ளன.இந்நிகழ்வின்போது அவைகள் ஒன்றோடொன்றும் கொள்கலனின் சுவரிலும் மோதுகின்றன.
- கொள்கலனின் சுவர்களில் மோதுவதால் கலத்துள் எடுத்துக் கொண்ட வளிமத்திற்கு அழுத்தம் உண்டாகிறது.
- அந்த அணுக்கள் உன்னத மீட்சித் திறன் கொண்டிருப்பதால் மோதல் காரணமாக ஆற்றலை இழப்பதில்லை, ஆனால் மாறாத சராசரித் திசை வேகம் கொண்டதாக இருக்கும்.
- அணுக்கள் மிகச்சிறியதாக இருப்பதால், கலனின் கொள்ளளவை விட மிகவும் சிறியது. அணுவின் பருமனளவை எடுத்துக் கொள்வதில்லை.
- பொதுவாக அணுக்களிடையே அதிக இடைவெளி உள்ளதால் அவைகளுக்கிடையே ஈர்ப்பு விசையோ விலக்கு விசையோ இல்லை.
- சம வெப்பநிலையில் அணுக்களின் இயக்க ஆற்றல் மாறுவதில்லை. வெப்பநிலை மாறும் போது ஆற்றல் மாறுகிறது.
இவையே வளிமங்களின் இயக்க கோட்பாட்டின் சில முக்கிய கருது கோட்களாகும்.  
- உயிரி இயற்பியல்-1, தமிழ்நாட்டுப் பாடநூல் நிறுவனம்.
# பன்ட்ரி

**பன்ட்ரி **அல்லது **ஃபன்ட்ரி** (மராத்தி: फॅंड्री, ஆங்கிலம்: *Fandry*) என்பது மராத்தி மொழியில் உள்ள கிளை மொழியான கைக்காடி மொழியில் எடுக்கப்பட்டு பல விருதுகளைப் பெற்றுள்ள படமாகும். கைக்காடி மொழியில் *பன்ட்ரி* என்றால் பன்றி என்று அர்த்தம். கைக்காடி மொழியானது ஒரு திராவிட மொழியின் தாக்கத்தைக் கொண்ட மொழியாகும். இத் திரைப்பட இயக்குநர் நாகராஜ் மஞ்சுளேவிற்கு இதுவே முதல் படம். இப்படத்தின் கதை சாதி அடிப்படையில் அமைந்து ஒருதலைக்காதலை மையமாக வைத்து நகருகிறது. மகாராஷ்டிர மாநிலத்தில் உள்ள அகமத் நகருக்கு அருகில் அமைந்துள்ள ஒரு கிராமத்தில் இருக்கும் தலித் குடும்ப இளைஞனைப் பற்றிய கருக்கதையைக்கொண்டதாகவும், சாதிய வன்கொடுமையை எதிர்ப்பதாகவும் அமைந்துள்ள படம்.  
இந்த திரைப்படம் காதலர் தினமான பிப்ரவரி 14, 2014 அன்று வெளியிடப்பட்டது. மும்பையில் நடந்த சர்வதேச திரைப்பட விழாவில் கிராண்ட் ஜூரி விருது பெற்றது. 61 வது தேசிய திரைப்பட விருதுகள் வழங்கும் நிகழ்ச்சியில் இதன் இயக்குனருக்கு சிறந்த முதல் திரைப்படத்திற்கான இந்திரா காந்தி விருது கிடைத்தது.
# பன்ட்ரி

## கதையமைப்பு

அகோல்நர் கிராமத்தின் ஒதுக்குப்புறத்தில் உள்ள குடிசையில் ஜாபியாவின் குடும்பம் கடும் உழைப்பைச் செலுத்தி வாழ்க்கையைக் கழிக்கிறது. ஜாபியாவை சத்ரபதி சிவாஜி வித்யாலயாவில் கல்வி கற்க அனுப்புகின்றனர் குடும்பத்தினர். பல தொழில் செய்து வாழும் அவன் குடும்பத்தினர், ஊரெல்லாம் சுற்றி அலையும் பன்றியையும் வளர்க்கின்றனர். அவனது மூத்த அக்கா வரதட்சணையின் காரணமாக வீட்டோடு இருக்க, இரண்டாவது அக்காவுக்கு திருமணம் நிச்சயிக்கப்படுகிறது. மணமகனின் வீட்டார் கேட்கும் வரதட்சணையைக் கொடுக்க அவன் அப்பா கடுமையாக உழைக்கிறார். ஆனால் ஜாபியாவிற்கு இதுபற்றிய கவலை ஏதும் இல்லை. அவனுடன் படிக்கும் மேல் சாதிப்பெண்ணான ஷாலுவோடு ஒருதலைக்காதல் வசப்படுகிறான். அவளைப்போல் தானும் சிவப்பாக இருந்தால் தன்னைக் காதலிப்பாள் என்று கருதி, கருங்குருவியின் சாம்பலைப் பூசினால் தான் சிகப்பாகவும், வசீகரமாகவும் மாறிவிடலாம் என தொன்மக் கதையில் சொல்லப்பட்டது போல் கருங்குருவியை தினமும் மரத்துக்கு மரம் தேடி அலைகிறான். கருங்குருவியையும், ஷாலுவையும் தன் நண்பனோடு பின்தொடர்கிறான். இதற்காக பல துன்பங்களுக்கு ஆளாகிறான். ஒருநாள் அந்த ஊரின் திருவிழா நடக்கும்போது, அவர்கள் வளர்க்கும் பன்றி, சாமியின் பிரதிமை ஊர்வலத்திற்குள் வந்து தீட்டை ஏற்படித்திவிட்டதாக ஊர் ஆதிக்க சாதியினர் கூற, அப்பன்றியைப் பிடிக்க முற்படுகிறார்கள்.  
இந்தக் காட்சியை மற்றவர்கள் ஏளனம் செய்து இழிவுபடுத்துகிறார்கள். அப்போது அவர்களைத்தட்டிக் கேட்கும் ஜாபியா, அவர்களின் மேல் கல்லை எடுத்து எறிகிறான், அதோடு காட்சிகள் முடிகிறது. இழிவாகப் பேசும் மக்களின் மேல் எறியும் கல்லை சாதியின் மீது எறிவதாக இயக்குநர் காட்டியிருக்கிறார்.
# பன்ட்ரி

## வரவேற்பும் வெற்றியும்

இந்தியாவிலும் வெளிநாடுகளிலும் நல்ல விமர்சனங்களைப் பெற்றுள்ளது. இப்படம் வணிக ரீதியாக வெற்றி பெற்றுள்ளது.
இந்த திரைப்படம் பல்வேறு திரைத் திருவிழாக்களில் திரையிடப்பட்டுள்ளது. இதனால் நாகராஜ் மஞ்சுளேவுக்கு சிறந்த இயக்குனருக்கான விருதுகள் வழங்கப்பட்டன.
# மரியாவின் பிறப்பு

மரியாவின் பிறப்பு என்பது இயேசு கிறித்துவின் தாயான தூய கன்னி மரியாவின் பிறந்த நாளைக் குறிக்கிறது. திருமுறை சாராத கி.பி.2ஆம் நூற்றாண்டு நூலான யாக்கோபு நற்செய்தியில் இருந்து அவரது பெற்றோரின் பெயர் யோவாக்கிம் - அன்னா என்று அறிந்து கொள்கிறோம். மரியாவின் பிறப்பு விழா செப்டம்பர் 8ந்தேதி கொண்டாடப்படுகிறது.
# மரியாவின் பிறப்பு

## யாக்கோபு நற்செய்தி

கி.பி.2ஆம் நூற்றாண்டில் எழுதப்பட்ட **யாக்கோபின் முதல் நற்செய்தி**, கன்னி மரியாவின் பிறப்பைப் பின்வருமாறு எடுத்துரைக்கிறது:  
எருசலேம் நகரில் வாழ்ந்த செல்வந்தரான யோவாக்கிம் (சுவக்கீன்), அவரது மனைவி அன்னா (அன்னம்மாள்) இருவரும் குழந்தைப்பேறு இல்லாமல் முதுமை அடைந்தனர். இறைவன் தமது வானதூதர் வழியாக மரியாவின் பிறப்பை அவர்களுக்கு முன்னறிவித்தார். அதனால் மனம் மகிழ்ந்த இருவரும் பிறக்கப் போகும் குழந்தையை எருசலேம் ஆலயத்தில் அர்ப்பணிப்பதாக நேர்ந்து கொண்டனர். பத்தாம் மாதத்தில் அன்னா தனது குழந்தையைப் பெற்றெடுத்தார். வானதூதர் அறிவித்தபடியே அக்குழந்தைக்கு மரியா (கடலின் நட்சத்திரம்) என்று பெயரிட்டனர்.  
மரியாவுக்கு மூன்று வயது ஆனபோது, அவரது பெற்றோர்கள் மரியாவை எருசலேம் ஆலயத்தில் அர்ப்பணித்தனர். அங்கிருந்த கல்வி சாலையில், மரியா எபிரேய எழுத்துகளை எழுதவும் வாசிக்கவும் கற்றுக்கொண்டார். விவிலியத்தின் பழைய ஏற்பாட்டு நூல்களை படித்து, அதில் இருந்த மெசியா பற்றிய இறைவாக்குகளின் பொருளை கேட்டு தெரிந்து கொள்வதில் மிகவும் ஆர்வமாக இருந்தார். மறைநூல்களின் வார்த்தைகளை வாசித்து அவற்றை மனதில் இருத்தி சிந்திப்பதில் மரியா ஆர்வம் கொண்டிருந்தார்; பாடல்களைப் பாடுவதிலும், செபிப்பதிலும் சிறந்து விளங்கினார். ஆலயத்திற்கு தேவையான திரைச் சீலைகளை நெய்வதிலும் நன்கு தேர்ச்சி பெற்றார்.
# மரியாவின் பிறப்பு

## கிறிஸ்தவ மரபு

மரியாவின் பிறப்பு பற்றி யாக்கோபின் முதல் நற்செய்தியில் காணப்படும் செய்தியே, திருச்சபையின் மரபாக இந்நாள் வரை நிலைத்திருக்கிறது. அத்துடன் மரியாவின் பிறப்பு செப்டம்பர் 8ஆம் தேதி நிகழ்ந்ததாகவும் பழங்காலம் முதலே நம்பப்படுகிறது. இறைமகன் இயேசுவின் தாயாகுமாறு, அன்னாவின் வயிற்றில் கன்னி மரியா கருவாக உருவானபோதே பிறப்புநிலைப் பாவமின்றி உற்பவித்ததாக கத்தோலிக்க திருச்சபை கற்பிக்கிறது.
# மரியாவின் பிறப்பு

## பிறப்பு விழா

கத்தோலிக்க திருச்சபையில் இயேசுவின் பிறப்பைப் போன்று, கன்னி மரியா, திருமுழுக்கு யோவான் ஆகியோரின் பிறப்பு விழாவாக கொண்டாடப்படுகிறது. கன்னி மரியாவின் பிறப்பு விழா செப்டம்பர் 8ஆம் தேதி சிறப்பிக்கப்படுகிறது. கிழக்கு மரபுவழி திருச்சபையில் ஜூலியன் நாட்காட்டியின்படி செப்டம்பர் 8ல் அதாவது கிரகோரியன் நாள்காட்டியில் செப்டம்பர் 21ந்தேதி கொண்டாடப்படுகிறது.
# பிரம்ம சூத்திர விளக்க உரை (நூல்)

**பிரம்ம சூத்திர விளக்க உரை (நூல்)** பாதராயணர் சமசுகிருதத்தில் 555 சுலோகங்களுடன் எழுதிய பிரம்ம சூத்திரம் நூலுக்கு, ஆதி சங்கரர், இராமானுஜர், மத்வர் மற்றும் பலர் இந்நூலுக்கு சமசுகிருத மொழியில் விளக்க உரை எழுதியுள்ளனர். இவற்றுள் ஆதிசங்கரரின் விளக்க உரைகளே இந்நூலில் அதிகம் கையாளப்பட்டுள்ளது. ஆன்ம அறிவை மேம்படுத்திக் கொள்ள விரும்புவர்கள் இந்நூலை படிப்பது அவசியம்.  
தமிழில் இந்நூலை பி. எஸ். ஆச்சார்யா மொழிபெயர்த்து, நர்மதா பதிப்பகம் வெளியிட்டுள்ளது.
# பிரம்ம சூத்திர விளக்க உரை (நூல்)

## மூல நூலாசிரியரின் காலம்

பிரம்ம சூத்திரத்தின் மூல நூலின் ஆசிரியரான பாதராயணரின் வாழ்ந்த காலம் கி. மு., இரண்டாம் நூற்றாண்டு என கணக்கிடப்பட்டுள்ளது. பகவத் கீதையில் பிரம்ம சூத்திரம் நூலில் கூறப்பட்ட கருத்துக்கள் வருவதால் இது கீதைக்கு முற்பட்டதெனத் தெளிவாகிறது.
# பிரம்ம சூத்திர விளக்க உரை (நூல்)

## நூலின் அமைப்பு

பிரம்ம சூத்திரம் நூல் நான்கு அத்தியாங்களுடன், ஒவ்வொரு அத்தியாயமும் நான்கு பாதங்களுடன்; மொத்தம் 187 அதிகரணங்கள் (தலைப்புகள்) மற்றும் 550 சூத்திரங்களைக் கொண்டுள்ளது. உதாரணமாக 1.1.1 என்றால் முதல் அத்தியாயம், முதல் பாதம், முதல் சூத்திரம் ஆகும். ஆனால் இந்நூலில் 550 சூத்திரங்களுக்கு மட்டுமே விளக்க உரைகள் அமைந்துள்ளது.  
1. . சமன்வய அத்தியாயம் = பிரம்மம் குறித்தான கருத்துக்களை சமன் படுத்துதல்
1. . அவிரோத அத்தியாயம் = பிரம்மம் குறித்தான எதிர்வாதிகளின் கருத்துக்களை நீக்குதல்.
1. . சாதனா அத்தியாயம் = பிரம்மத்தை அறிவதற்கான முறைகள்.
1. . பவா அத்தியாயம் = இதனை அறிவதால் உண்டாகும் சீவ முக்தி மற்றும் விதேக முக்தி எனும் பலன்கள்
# பிரம்ம சூத்திர விளக்க உரை (நூல்)

## நூலின் சிறப்பு

- சூத்திரம் என்றாலே சுருங்கக் கூறுவது. மிகப்பெரிய உண்மைகளை மிகச் சில வார்த்தைகளில் சொல்வது.  
- எது உபநிடதங்களில் உள்ளதோ, எதுவெல்லாம் பகவத் கீதையில் பேசப்பட்டதோ, அதுவெல்லாம் பிரம்ம சூத்திர விளக்க உரை நூலில் அடக்கம்.  
- வேதாந்த தத்துவ சாத்திரங்களில் முதன்மையான மூன்று அடிப்படை நூல்களான பிரஸ்தானத் திரயம் என்று அழைக்கப்படும் தர்சனங்களில் உபநிடதம், பிரம்ம சூத்திரம் மற்றும் பகவத் கீதை முதன்மையானதாகும். வேதாந்த தத்துவத்தின் அறுதிப் பிரமாணமாக (கருவி) அமைந்த மூன்று நூல்கள் என்பது இதன் பொருள். இதில் பிரம்ம சூத்திரம் தர்க்கத்தை முக்கியமாக கொண்ட சாத்திரமாகும். பிரஸ்தானம் எனில் பிரம்மத்தை அறியும்/அடையும் வழி. உபநிடதங்கள் சுருதிபிரஸ்தான சாத்திரம், பகவத் கீதை ஸ்மிருதி பிரஸ்தான சாத்திரம், பிரம்ம சூத்திரமோ நியாயப் பிரஸ்தானம் சாத்திர வகையில் அமைந்த நூல்.
# பிரம்ம சூத்திர விளக்க உரை (நூல்)

## பிரம்ம சூத்திரம் நூலின் வேறு சிறப்பு பெயர்கள்

பிரம்ம சூத்திரம் எனும் நூலுக்கு வேறு பல சிறப்பு பெயர்களும் உள்ளது.
1. *பிரம்ம வித்தியா* (பிரம்மத்தை குறித்த அறிவு).
1. *வேதாந்த சூத்திரம்* (வேதம் கூறும் முடிவான முடிவு).
1. *வேதாந்த தரிசனம்* (பார்த்தவற்றின் உட்பொருளை அறிதல்).
1. *உத்தர மீமாம்சா சூத்திரம்* (ஆழமாக சிந்தித்தல், ஆராய்தல், விவாதித்தல்).
1. *பிட்சு சூத்திரம்*
1. *சாரீரக சூத்திரம்*
# பிரம்ம சூத்திர விளக்க உரை (நூல்)

## நூலின் உள்ளடக்கம்

பிரம்ம சூத்திரம் விளக்க உரை நூலானது பிரம்மம், பிரபஞ்சம், ஜீவாத்மா, மற்ற சீவராசிகள், மறுபிறவி, மற்றும் முக்தி பற்றி பிரதட்சம் (நேரில் பார்த்து அறிதல்), தர்க்கம், யுக்தி மற்றும் அனுமானம் போன்ற வழிகளில் விஞ்ஞான ரீதியாக விரிவாக ஆராய்கிறது.  
இந்நூலின் தமிழ் தொகுப்பாசிரியர், பிரம்ம சூத்திர விளக்க உரைக்கு சங்கரரின் விளக்க உரையையே அதிகமாக கையாண்டுள்ளார். எனவே இந்நூலுக்கு ஆதிசங்கரர் அளித்துள்ள சில விளக்கங்களை காண்போம்.  
- கடவுள், இறைவன், சிவன், நாராயணன், முருகன், சக்தி என்று பெயர்கள் பலவாயினும் அவை யாவும் பிரம்மத்தையே காட்டுகிறது.  
- எது என்றும் உள்ளதோ, ஒளிமயமானதோ, இரண்டற்றதோ, ஞான உருவோ, எல்லையற்ற ஆனந்தமயமானதோ, முழுமையானதோ அதுவே பிரம்மம். பிரம்மம் சத் சித் அனந்தமயமானது (சச்சிதானந்தம்).  
- உலக உயிர்கள் அனைத்துமே பிரம்மத்துடன் தொடர்புடையவை. அந்தத் தொடர்பை அறிய பிரம்மத்தை அறிய வேண்டும். பிரம்மத்தை அறிய பிரம்ம ஞானம், பிரம்ம சிந்தனை, பிரம்ம தியானம் இன்றியமையாதது.  
- பிரம்மம் ஒன்றே உண்மை. அதில் ‘நான்’ என்ற ஜீவாத்மாவும் கலந்து வேறுபாடு இல்லாத ஒன்றே.  
- பெயர், உருவம், இவைகளால் வெவ்வேறு பொருள்களாய் காணும் இவ்வுலகம், தோற்றத்திற்கு மட்டும் உரியது; ஆனால் உண்மையில் இவைகள் எல்லாம் மித்யா(நிலையற்ற தன்மையுடையது). காலம் (Time), வெளி (ஆகாயம்)(Space), இவைகளால் ஏற்படுத்தப்பட்ட காட்சிப் பிழைகளை, ஆத்ம அறிவால் அறிந்தால் இவைகள் மறைந்து விடும். அறியாமையால் பிரம்மத்தின் மீது பொய்யாக ஏற்றுவிக்கப்பட்ட மாயையே இப்பிரபஞ்சமும் சீவராசிகளும். இதனை ஆத்ம ஞானத்தின் மூலம் நீக்கி விட்டால், ஜீவாத்மாவும் பரமாத்மாவும் இரண்டற்றது, ஒன்றே என்ற சீவ-பிரம்ம ஐக்கிய ஞானம் உண்டாகும்.  
- பிரம்மம், உலகைப் படைத்து காக்கும் ஈசுவரன் அல்ல. கடவுளுக்கு நாம் குணங்களைச் சொல்கிறோம். ஆனால் பிரம்மம் குணங்களை கடந்தது; செயல் அற்றது; உருவம் அற்றது.  
- உருவம், குணங்களற்ற ஒருமையான, இரண்டற்ற பிரம்மத்தையே நாம் அறியவேண்டியது.  
- வடிவங்களுடனும், குணங்களுடனும் காட்சி தரும் கடவுள்கள் (சகுணப் பிரம்மம்) இரண்டாம் பட்சமே. அவைகளை நாம் வழிபாட்டிற்கும், நிர்குண பிரம்மத்தை அடையதற்கும் வழிகாட்டியாக கொள்ள வேண்டும்.  
- பிரம்ம சூத்திரம் வலியுறுத்தும் கீழ் கண்ட மகா வாக்கியங்களை சங்கரர் இந்நூலில் சுட்டிக் காட்டுகிறார்.
1. ‘ஏகமேவ அத்விதீயம்’ (ஒன்றேயாக, இரண்டில்லாமல் இருப்பது)
1. தத்துவமசி - நீ அதுவாக இருக்கிறாய்.
1. அஹம் பிரம்மாஸ்மி - நானே பிரம்மம்.
1. சத்தியம், ஞானம், அனந்தம் பிரம்மம் (சத்-சித்-அனந்தம்) (சச்சிதானந்தம்) - பிரம்மம் என்றும் இருப்பது, அறிவு சொரூபமானது, எல்லையற்றது.
1. சர்வம் கலு இதம் பிரம்மம் - இங்கே எல்லாமே பிரம்மம்.
1. ஈசா வாஸ்யம் இதம் சர்வம் - பிரம்மமே இதன் அனைத்திலும் நிறைந்தது.
1. ’நேதி நேதி’ - (பிரம்மத்திற்கு குணங்கள்) இல்லவே இல்லை.
1. ’பிரம்மம் சத்யம்; ஜெகத் மித்யா’ - பிரம்மம் நிலையாக இருப்பது (சத்); அழியாதது. ஆனால் பிரபஞ்சம் மற்றும் சீவராசிகள் (ஜெகத்) தோற்றத்திற்கு மட்டுமே உள்ளதன்றி நிலையற்றது (மித்யா).
# சுயாதீன காற்பந்துக் கழகங்களின் கூட்டமைப்பு

**கொனிஃபா** (*CONIFA*) என அழைக்கப்படும் **சுயாதீன கால்பந்துக் கழகங்களின் கூட்டமைப்பு** (***CON**federation of **I**ndependent **F**ootball **A**ssociations*) என்பது 2013 ஆம் ஆண்டில் தொடங்கப்பட்ட கால்பந்துக் கழகங்களின் ஒரு கூட்டமைப்பு ஆகும். பீஃபா என்ற பன்னாட்டுக் கால்பந்து சங்கங்களின் கூட்டமைப்பில் உறுப்புரிமை அற்ற நாடுகள், அங்கீகரிக்கப்படாத நாடுகள், சிறுபான்மையினம், நாடற்றோர், மற்றும் சிறு பிராந்தியங்கள் ஆகியவற்றின் தேசிய கால்பந்து அணிகள் அங்கத்துவம் பெற்றுள்ளன. இவ்வமைப்பினால் நடத்தப்பட்ட முதலாவது கொனிஃபா உலகக் கிண்ணப் போட்டி 2014 ஆம் ஆண்டு சூன் 1 முதல் சூன் 8 வரை சுவீடனின் ஓஸ்டர்சுன்ட் நகரில் நடைபெற்றது.
# சுயாதீன காற்பந்துக் கழகங்களின் கூட்டமைப்பு

## உறுப்பினர்கள்

### உறுப்பினர்களின் வகைகள்

கொனிஃபா வெளிப்படையாக "நாடுகள்" அல்லது "மாநிலங்கள்" என்பதற்குப் பதிலாக "உறுப்பினர்கள்" என்ற சொல்லைப் பயன்படுத்துகிறது. ஒரு கால்பந்து சங்கம் கொனிஃபா உறுப்பினராக விண்ணப்பிக்க தகுதியுடையதாக இருக்கலாம், அல்லது அது பிரதிநிதித்துவப்படுத்தும் நிறுவனம் (இனம் மற்றும்/அல்லது மொழி சிறுபான்மையினர், பழங்குடியினர் குழு, கலாச்சார அமைப்பு, பிரதேசம்) பிஃபாவில் உறுப்பினராக இல்லாமல், ஒன்று அல்லது அதற்கு மேற்பட்ட பின்வரும் அளவுகோள்களைத் திருப்திப்படுத்தலாம்:  
- கால்பந்து சங்கம் FIFAவின் ஆறு கண்ட கூட்டமைப்புகளில் ஒன்றில் உறுப்பினராக உள்ளது, அவை: ஆசிய கால்பந்துக் கூட்டமைப்பு, ஆப்பிரிக்க கால்பந்துக் கூட்டமைப்பு, வட, மத்திய அமெரிக்க மற்றும் கரீபியன் கால்பந்துக் கூட்டமைப்பு, தென்னமெரிக்க கால்பந்துக் கூட்டமைப்பு, ஓசியானியா கால்பந்துக் கூட்டமைப்பு, ஐரோப்பிய காற்பந்துச் சங்கங்களின் ஒன்றியம்.
- கால்பந்து சங்கம் பிரதிநிதித்துவப்படுத்தும் நிறுவனம் பன்னாட்டு ஒலிம்பிக் குழுவில் (IOC-ஐஓசி) உறுப்பினராக உள்ளது.
- கால்பந்து சங்கம் பிரதிநிதித்துவப்படுத்தும் நிறுவனம், ஐஓசி-ஆல் அங்கீகரிக்கப்பட்ட பன்னாட்டு விளையாட்டு கூட்டமைப்புகளின் (ARISF) உறுப்புக் கூட்டமைப்புகளில் ஒன்றில் உறுப்பினராக உள்ளது.
- கால்பந்து சங்கம் பிரதிநிதித்துவப்படுத்தும் நிறுவனம் ஐ.எசு.ஓ 3166-1 நாட்டுக் குறியீட்டைக் கொண்டுள்ளது.
- கால்பந்து சங்கம் பிரதிநிதித்துவப்படுத்தும் நிறுவனம் ஒரு *நடைமுறைப்படி* சுதந்திரமான பிரதேசமாகும். ஒரு பிரதேசம் பின்வரும் அனைத்து அளவுகோல்களையும் சந்திக்கும் பட்சத்தில் அது *நடைமுறைப்படி* சுயாதீனமாகக் கருதப்படுகிறது: (அ) நன்கு வரையறுக்கப்பட்ட பிரதேசம்; (ஆ) நிரந்தர மக்கள் தொகை; (இ) ஒரு தன்னாட்சி அரசாங்கம், (ஈ) ஐநா உறுப்பு நாடுகளில் குறைந்தபட்சம் ஒன்றின் இராசதந்திர அங்கீகாரம்.
- கால்பந்து சங்கம் பிரதிநிதித்துவப்படுத்தும் நிறுவனம் ஐக்கிய நாடுகள் சபையின் சுய-ஆளாத பிரதேசங்களின் பட்டியலில் சேர்க்கப்பட்டுள்ளது.
- கால்பந்து சங்கம் பிரதிநிதித்துவப்படுத்தும் நிறுவனம் டிராவலர்ஸ் செஞ்சுரி கிளப் நாடுகள் மற்றும் பிரதேசங்களின் கோப்பகத்தில் சேர்க்கப்பட்டுள்ளது.
- கால்பந்து சங்கம் பிரதிநிதித்துவப்படுத்தும் நிறுவனம் பிரதிநிதித்துவமற்ற நாடுகள் மற்றும் மக்கள் அமைப்பு (UNPO) மற்றும்/அல்லது ஐரோப்பிய தேசியங்களின் கூட்டமைப்பு (FUEN) ஆகியவற்றில் உறுப்பினராக உள்ளது.
- கால்பந்து சங்கம் பிரதிநிதித்துவப்படுத்தும் நிறுவனம் சிறுபான்மையினர் மற்றும் பழங்குடியின மக்களின் உலக கோப்பகத்தில் சேர்க்கப்பட்டுள்ளது, இது சிறுபான்மை உரிமைகள் குழு சர்வதேசத்தால் பராமரிக்கப்பட்டு வெளியிடப்படுகிறது.
- கால்பந்து சங்கம் பிரதிநிதித்துவப்படுத்தும் நிறுவனம் ஒரு மொழியியல் சிறுபான்மையாகும், இதன் மொழி ISO 639-2 குறியீடுகளின் பட்டியலில் சேர்க்கப்பட்டுள்ளது.
# சுயாதீன காற்பந்துக் கழகங்களின் கூட்டமைப்பு

## உறுப்பினர்கள்

### நடப்பு உறுப்பினர்களின் பட்டியல்

* * இன் படி:  
**கத்தங்கா**  
| யொருபா | } |
| --- | --- |  
**இரண்டு சிசிலிகள்**  
| மேற்கு ஆர்மீனியா | } |
| --- | --- |  
**அல்பேர்ட்டா பழங்குடி**  
| குசுக்கத்தான் | } |
| --- | --- |  
**ஹவாய்**  
| மேற்கு பப்புவா | } |
| --- | --- |  
**மயூல் சூர்**  
| சாவோ பாவுலோ | } |
| --- | --- |  
சில மாதங்கள் கொனிஃபாவில் உறுப்பினராக இருந்த கியூபெக் கால்பந்து அணி பின்னர் விலகிக் கொண்டது. இவ்வணி கியூபெக் கால்பந்துக் கூட்டமைப்பில் அங்கம் வகிக்கின்றது. இக்கூட்டமைப்பு வட, மத்திய அமெரிக்க மற்றும் கரீபியன் கால்பந்துக் கூட்டமைப்பில் இணைய காலப்போக்கில் கோரும் என எதிர்பார்க்கப்பட்டதால், கியூபெக் கால்பந்து அணி கொன்காகாஃப் அல்லது ஃபீஃபாவில் உறுப்புரிமையுள்ள அணிகளுடன் மட்டுமே பன்னாட்டுப் போட்டிகளில் பங்குபற்றும் என முடிவு செய்தது.
# சுயாதீன காற்பந்துக் கழகங்களின் கூட்டமைப்பு

## போட்டிகள்

### ஆண்கள் போட்டிகள்

- கொனிஃபா ஆண்கள் உலகக்க் காற்பந்தாட்டக் கிண்ணம்
- கொனிஃபா ஆப்பிரிக்க காற்பந்தாட்டக் கிண்ணம்
- கொனிஃபா ஆசியக் காற்பந்தாட்டக் கிண்ணம்
- கொனிஃபா ஐரோப்பியக் காற்பந்தாட்டக் கிண்ணம்
- கொனிஃபா வரம்பில்லாத ஐரோப்பிய வாகை
- கொனிஃபா தென்னமெரிக்க காற்பந்தாட்டக் கிண்ணம்
# சுயாதீன காற்பந்துக் கழகங்களின் கூட்டமைப்பு

## போட்டிகள்

### ஆண்கள் போட்டிகள்

#### கொனிஃபாவினால் அங்கீகரிக்கப்பட்ட தேசியப் போட்டிகள்

-
# சுயாதீன காற்பந்துக் கழகங்களின் கூட்டமைப்பு

## போட்டிகள்

### பெண்கள் போட்டிகள்

- கொனிஃபா பெண்கள் உலகக் காற்பந்தாட்டக் கிண்ணம்
- கொனிஃபா ஆசியக் காற்பந்தாட்டக் கிண்ணம்
# மரியாவின் விழாக்கள்

கிறிஸ்தவ திருச்சபைகள் பல்வேறு விழாக்கள் மூலம் இயேசுவின் தாயான கன்னி மரியாவைக் கொண்டாடுகின்றன. இந்த விழாக்கள் மூலம் கடவுளின் திட்டத்தில் மரியாவின் பங்கும், இயேசுவின் வாழ்வில் அவருக்கு உள்ள தொடர்பும் சிறப்பிக்கப்படுகின்றன. மரியாளியல் கோட்பாடுகளைச் சிறப்பிக்கும் விதமாகவும், மரியாவின் காட்சிகளைச் சிறப்பிக்கும் விதமாகவும் சில விழாக்கள் அமைந்துள்ளன.
# மரியாவின் விழாக்கள்

## கத்தோலிக்கத் திருச்சபை

தூய கன்னி மரியாவுக்கு மேலான வணக்கம் செலுத்தும் கத்தோலிக்கத் திருச்சபை, அவருக்குப் பல விழாக்களைக் கொண்டாடி மகிழ்கிறது. மரியாவைப் பற்றி விசுவாசக் கோட்பாடுகளைப் பெருவிழாக்களாகவும், இயேசுவோடு தொடர்புடைய நிகழ்வுகளை விழாக்களாகவும் கொண்டாடுகிறது. மரியாவின் சிறப்புப் பெயர்களை பொது நினைவாகவும், காட்சிகளை விருப்ப நினைவாகவும் சிறப்பிக்கிறது.
# மரியாவின் விழாக்கள்

## கத்தோலிக்கத் திருச்சபை

### பெருவிழாக்கள்

- **ஜனவரி 1:** கன்னி மரியா இறைவனின் தாய்
- **மார்ச் 25:** இயேசு பிறப்பின் முன்னறிவிப்பு
- **ஆகஸ்ட் 15:** மரியாவின் விண்ணேற்பு
- **டிசம்பர் 8:** மரியாவின் அமல உற்பவம்
# மரியாவின் விழாக்கள்

## கத்தோலிக்கத் திருச்சபை

### விழா நாட்கள்

- **மே 31:** மரியா எலிசபெத்தை சந்தித்தல்
- **செப்டம்பர் 8:** மரியாவின் பிறப்பு
# மரியாவின் விழாக்கள்

## கத்தோலிக்கத் திருச்சபை

### பொது நினைவு

- **மே/ஜூன்:** மரியா திருச்சபையின் தாய்
- **ஆகஸ்ட் 22:** கன்னி மரியா விண்ணக அரசி
- **செப்டம்பர் 15:** வியாகுல அன்னை
- **அக்டோபர் 7:** செபமாலை அன்னை
- **நவம்பர் 21:** மரியாவைக் காணிக்கையாக அர்ப்பணித்தல்
# மரியாவின் விழாக்கள்

## கத்தோலிக்கத் திருச்சபை

### விருப்ப நினைவு

- **பிப்ரவரி 11:** லூர்து அன்னை
- **மே 13:** பாத்திமா அன்னை
- **ஜூன்/ஜூலை:** மரியாவின் மாசற்ற இதயம்
- **ஜூலை 16:** கார்மேல் அன்னை
- **செப்டம்பர் 12:** மரியாவின் மிகத்தூய பெயர்
- **டிசம்பர் 12:** குவாதலூப்பே அன்னை
# மரியாவின் விழாக்கள்

## கிழக்கு மரபுவழி திருச்சபை

இயேசுவின் தாய் மரியாவுக்கு கிழக்கு மரபுவழி திருச்சபையில் பின்வரும் விழாக்கள் சிறப்பிக்கப்படுகின்றன.
# மரியாவின் விழாக்கள்

## கிழக்கு மரபுவழி திருச்சபை

### பெரிய விழாக்கள்

- **மார்ச் 25:** இறையன்னைக்கு முன்னறிவிப்பு
- **ஆகஸ்ட் 15:** இறையன்னையின் விண்ணேற்பு
- **செப்டம்பர் 8:** மரியாவின் பிறப்பு
- **நவம்பர் 21:** இறையன்னையின் ஆலய நுழைவு
# மரியாவின் விழாக்கள்

## கிழக்கு மரபுவழி திருச்சபை

### சிறிய விழாக்கள்

- **பிப்ரவரி 2:** இறையன்னையின் தூய்மைச் சடங்கு
- **அக்டோபர் 1:** எப்பொழுதும் கன்னியான இறையன்னையின் பாதுகாவல்
- **டிசம்பர் 9:** இறையன்னையின் உற்பவம்
- **டிசம்பர் 26:** இறையன்னைக்கான திருக்கூட்டம்
# மரியாவின் விழாக்கள்

## ஆங்கிலிக்க ஒன்றியம்

ஆங்கிலிக்க ஒன்றியத்தில் பின்வரும் விழாக்கள் கன்னி மரியாவை சிறப்பிக்கின்றன.  
- **பிப்ரவரி 2:** கன்னி மரியாவின் தூய்மைச் சடங்கு
- **பிப்ரவரி 11:** லூர்து அன்னை
- **மே 13:** பாத்திமா அன்னை
- **மார்ச் 25:** கன்னி மரியாவுக்கு இயேசு பிறப்பின் முன்னறிவிப்பு
- **ஆகஸ்ட் 15:** கன்னி மரியா துயில் கொண்டது
- **செப்டம்பர் 8:** மரியாவின் பிறப்பு
- **அக்டோபர் 15:** வால்சின்காம் அன்னை
- **டிசம்பர் 8:** மரியாவின் அமல உற்பவம்
# மரியாவின் விழாக்கள்

## லூதரனிய திருச்சபை

லூதரனிய திருச்சபையில் பின்வரும் விழாக்களில் இயேசுவின் தாய் மரியா நினைவுகூரப்படுகிறார்.  
- **பிப்ரவரி 2:** இயேசுவைக் கோவிலில் அர்ப்பணித்தல்
- **மார்ச் 25:** இயேசு பிறப்பின் முன்னறிவிப்பு
- **மே 31:** மரியா எலிசபெத்தை சந்தித்தல்
- **ஆகஸ்ட் 15:** மரியா நம் ஆண்டவரின் தாய்
# ஈர்ப்பு முதிர்வு

தொடரும் நோயெதிர்ப்பு நிகழ்வுகளின்போது எதிர்ப்பிகளுக்கெதிராக அதிக முதிர்ச்சியுள்ள எதிர்ப்பான்களை **ஈர்ப்பு முதிர்வு** (affinity maturation) என்னும் நிகழ்முறையின் மூலம் பி செல்கள் உருவாக்குகின்றன. ஓம்புயிரானது மீண்டும், மீண்டும் ஒரே எதிர்ப்பியை எதிர்கொள்ளும்போது அவ்வெதிர்ப்பிக்கெதிரான அதிகளவு ஈர்ப்பினைக் கொண்ட எதிர்ப்பான்களை உருவாக்குகின்றது. முதன் முதலாக ஒரு எதிர்ப்பியை எதிர்கொண்டதைக் காட்டிலும் அதனுடன் பிணையவல்ல அதிகமான அளவு ஈர்ப்பு கொண்ட எதிர்ப்பான்கள் அதே எதிர்ப்பியை இரண்டாம் முறை எதிர்கொள்ளும்போது உண்டாகிறது. உயிருடலிய ஈர்ப்பு முதிர்வு உடற்செல் மிகுமாற்றம், படியாக்கத்தேர்வு ஆகிய கொள்கைகள் அடிப்படையில் உருவாகின்றது. இதேக் கொள்கைகள் உயிரித் தொழில்நுட்ப ஆய்வு முறைகளில் எதிர்ப்பான்களின் ஈர்ப்பு முதிர்வு அதிகரிக்கப் பயன்படுத்தப்படுகிறது.
# வளிமங்களின் அழுத்தத்திற்கான சமன்பாடு

**வளிமங்களின் அழுத்தத்திற்கான சமன்பாட்டினை** (Expression for gaseous pressure) அவைகளின் இயக்கக் கோட்பாட்டின் துணையுடன் காணலாம். ஒரு வளிமம் L பக்கங்களைக் கொண்ட ஒரு செவ்வகக் கலனில் இருப்பதாகக் கொள்வோம். இக்கலத்திலுள்ள அணுக்கள் அல்லது மூலக்கூறுகளின் எண்ணிக்கை n என்றும் அவை ஒவ்வொன்றின் நிறை m என்றும் கொள்வோம். இவை ஒவ்வொன்றும் வெவ்வேறு திசைகளில் வெவ்வேறு திசைவேகங்களுடன் செல்கின்றன. ஒரு குறிப்பிட்ட வெப்பநிலையில் அணுக்களின் திசை வேகத்தினை c என்போம். இருக்கும் n துகள்களில் 1\3 துகள்கள் X அச்சு திசையிலும், அதுபோல் 1\3 துகள்கள் Y திசையிலும் மற்றும் ஒரு 1\3 துகள்கள் Z திசையிலும் பயணிப்பதாகக் கொள்வோம். அதாவது அவைகள் முன்னும் பின்னுமாகவும், வல இடமாகவும், மேலும் கீழுமாகவும் முறையே இயங்குகின்றன. ஒரு அணு இடமிருந்து வலமாக இயங்குவதாக வைத்துக்கொள்வோம். இது வலப்பக்க மற்றும் இடப்பக்க சுவர்களுக்கு செங்குத்தாக நகரும். இது c என்கிற திசைவேகத்துடன் நகருவதால் அதன் உந்தம் mc ஆகும். அதன் மீட்சித்திறன்பெற்று இருப்பதால் சுவரில் மோதி அதே திசைவேகத்துடன் அது திரும்பும். எனவே மோதலுக்குப்பின் உந்தம் -mc ஆக இருக்கும். இதிலிருந்து அதன் உந்த்தின் காணும் மாற்றம் mc - ( -mc) =2mc ஆகும்.  
ஒரு சுவரில் மோதிய அணு, அதே சுவரில் மீண்டும் மோத 2L தூரம் பயணிக்க வேண்டும். எனவே ஒரு வினாடியில் குறிப்பிட்ட சுவரில் ஏற்படும் மோதல்கள் c/2L ஆகும். இதிலிருந்து ஓர் அணு குறிப்பிட்டச் சுவரில் ஒரு வினாடியில் c/2L தடவைகள் மோதுவதால் ஏற்படும் மொத்த உந்த மாற்றம் 2 mc\ *c\ 2L. இது mc^2/L ஆகிறது. நியூட்டனின் இரண்டாவது விதிப்படி, உந்தமாற்ற விகிதம் விசைக்குச் சமம்.எனவே ஓர் அணு மோதலினால் தோன்றும் விசை = mc^2\ L. இட வல பக்க இயக்கம் காரணமாகத் தோன்றும் 1\ 3 அணுக்களினால் தோன்றும் மொத்த விசை = 1\3n.mc^2/L = nmc^2/3L அழுத்தம் என்பது ஓரலகு பரப்பில் ஏற்படும் விசை.  
சுவரின் பரப்பு L^2 எனவே சுவரில் ஏற்பட்ட அழுத்தம் =nmc^2/3L*1/L^2 P அழுத்தம் =nmc^2/L^3 கொள்கலனின் பருமன் v= L^3 எனவே P =nmc^2/3v. c எல்லா அணுக்களுக்கும் ஒன்று போல் இருக்காது. எனவே சராசரி இருமடி திசைவேகத்தின் வர்க்க மூலத்தின் மதிப்பினை எடுத்துக் கொள்ள வேண்டும். எனவே P = nmc^2/3v. இதுவே அழுத்ததிற்கான சமன்பாடாகும்.  
- உயிரி இயற்பியல் 1, தமிழ்நாட்டுப் பாடநூல் நிறுவனம்
# சூளை சோமசுந்தர நாயகர்

**சூளை சோமசுந்தர நாயகர்** (ஆகத்து 16,1846--பிப்ரவரி 22,1901) சைவ சித்தாந்தம் என்னும் சிவநெறிக் கொள்கையைக் கடைபிடித்தும் சிவனியத்தைப் பரப்பியும் வாழ்ந்தவர்.
சைவ சமயக் கருத்துகளையும் கோட்பாடுகளையும் விளக்கிப் பல நூல்கள் எழுதியுள்ளார். மறைமலையடிகள் இவரிடம் மாணவராக இருந்து சிவநெறிக் கொள்கைகளைக் கற்றுத் தேர்ந்தார் என்பது குறிப்பிடத்தக்கது.
# சூளை சோமசுந்தர நாயகர்

## பிறப்பும் கல்வியும்

சென்னையில் இருக்கும் சூளையில் இராமலிங்க நாயகர், அம்மணி அம்மாள் இணையருக்கு மகனாகப் பிறந்தார்.இவருடைய இயற்பெயர் அரங்கசாமி ஆகும்.இவர் அச்சுதானந்த அடிகள் என்பவரிடம் 'தீக்கை'ப் பெற்று தம் பெயரைச் சோமசுந்தரம் என்று மாற்றி அமைத்துக் கொண்டார்.பத்தாம் வரை படித்த சோமசுந்தரம் தமிழ் இலக்கிய இலக்கணங்களில் ஆழ்ந்த புலமையைப் பெற்றார். பள்ளியில் தெலுங்கும் ஆங்கிலமும் படித்தபோதிலும் புலவர் முத்து வீரர் என்னும் ஆசிரியரிடம் தமிழும் சமற்கிருதமும் கற்றார்.
# சூளை சோமசுந்தர நாயகர்

## பணியும் சிவநெறிப்பணியும்

தொடக்கக் காலத்தில் தோல் கிடங்கில் கணக்கு எழுதியும் பிற்காலத்தில் சென்னை நகராண்மைக்கழகத்தில் எழுத்தர் பணியில் சேர்ந்தும் பணியாற்றினார்.
சிவநெறி இலக்கியங்களில் சிறந்த பயிற்சி பெற்றமையால் அவற்றை விளக்கி சொற்பொழிவாற்றும் தொண்டில் ஈடுபட்டார்.மாயா வாதம்,வேதாந்தம் ஆகியவற்றைக் காட்டிலும் சைவ சித்தாந்தமே சிறந்தது என்பதை தம் சொற்பொழிவினால் பரப்பினார்.
சோமசுந்தரத்தின் மாணவர் மறைமலையடிகள் பிற்காலத்தில் தனித் தமிழில் ஈடுபாடு கொண்டதால் சோமசுந்தரமும் தூய தமிழில் எழுதவும் பேசவும் தொடங்கினார். சமற்கிருதத்திலும் புலமைப் பெற்றதால் இவரைப் பார்ப்பனர்களும் போற்றி மதித்தார்கள்.தொன்மங்களில் சொல்லப்பட்ட இழிவான கட்டுக் கதைகளை மறுத்துப் பேசினார். அயலாரால் சிவமதத்தில் நுழைக்கப்பட்ட கொள்கைக் குழப்பங்களை அகற்றினார்.
# சூளை சோமசுந்தர நாயகர்

## பெற்ற பட்டங்கள்

இராமநாதபுரம் சமஸ்தானம் மன்னர் பாஸ்கர சேதுபதி சோமசுந்தர நாயகரின் சொற்பொழிவைக் கேட்டு மிக மகிழ்ந்து
'வைதிக சைவ சித்தாந்த சண்ட மாருதம்'என்னும் பட்டத்தைச் சூட்டினார். மேலும் திருவாவடுதுறை
மடம் இவருக்கு 'பரசமயக் கோளரி' என்று பட்டம் அளித்தது.  
**விவேகானந்தரை வெற்றி கொண்ட பெருமகன்**  
அமெரிக்காவிற்கு சென்று சொற்பொழிவாற்றிய பின்னர் பெரும் புகழோடு நாடு திரும்பினார் விவேகானந்தர்..  
அப்போது இராமநாதபுரம் மன்னர் பாஸ்கர சேதுபதி அவர்கள் தனது அரசவையில் விவேகானந்தர், சோமசுந்தரம் நாயகர் அவர்களுடன் வாதிட வைத்தார்! சைவ சித்தாந்தம் என்கிற தலைப்பில் சோமசுந்தர நாயகரும், வேதாந்தம் என்ற தலைப்பில் விவேகானந்தரும் விவாதம் செய்தனர்.  
விவாதத்தின் முடிவில் சண்டமாருதம் சோமசுந்தர நாயகர் அவர்கள் விவேகாதந்தரை வெற்றி கொள்கிறார்! மேலும் சோமசுந்தர நாயகரின் ஆழ்ந்த புலமையிடமும் அறிவார்ந்த விவாதத்தின் முன்பும் நான் தோல்வி கண்டதை ஒப்புக் கொள்கிறேன்! ஒப்புக் கொள்கிறேன்!! ஒப்புக் கொள்கிறேன்!! என்று மூன்று முறை கூறினார்.  
மேலும் தான் அமெரிக்கா செல்லும் முன்பு தங்களை (சோமசுந்தர நாயகர்) சந்தித்து விவாதிக்க நேர்ந்திருந்தால், அமெரிக்காவில் எனது பேச்சுக்கு மேலும் பல வெற்றிகள் கிடைத்திருக்கும் என்று மனம் உருகினார்..  
இந்த வரலாற்றுச் சிறப்பு மிக்க செய்தியானது இராமேஸ்வரம் சிவன் கோவில் கல்வெட்டாய் உள்ளது..
# சூளை சோமசுந்தர நாயகர்

## ஆசிரியர்,மாணவர்ப் பற்று

சோமசுந்தர நாயகர் தம் மாணவரான மறைமலையடிகளைத் தம் மகனாகக் கருதி மதித்தார். மறைமலையடிகளும் அவ்வாறே தம் ஆசிரியரைப் பெரிதும் போற்றினார். சோமசுந்தர நாயகர் மறைந்தபோது மறைமலையார் 'சோமசுந்தரக் காஞ்சி' யைப் பாடினார். மேலும் 'சோமசுந்தரக் காஞ்சியாக்கம் என்னும் நூலையும் 'சோமசுந்தர நாயகர் வரலாறு' என்னும் நூலையும் மறைமலையடிகள் எழுதினார்.
# சூளை சோமசுந்தர நாயகர்

## படைப்புகள்

- சித்தாந்த ஞானபோதம்
- சித்தாந்த உந்தியார்
- சித்தாந்த சேகரம்
- சிவகிரி பதிற்றுப் பத்தந்தாதி
- சிவநாமாவளி
- சைவ சூளாமணி
- பரம பத பிங்க வினா விடை
- சிவதத்துவ சிந்தாமணி
- சமரச ஞானதீபம்
- சன்மார்க்க போத வெண்பா
- ஞானபோத விளக்கம்
- ஞானபோதத் துணிவு
- சிவவாக்கியத் தெளிவுரை  
செம்மொழிச் செம்மல்கள் -2 ஆசிரியர்: முனைவர் பா. இறையரசன் தமிழ் மண் பதிப்பகம்,சென்னை -17
# மெய்யிய மீளிணைவு

**மெய்யிய மீளிணைவு** (somatic recombination) அல்லது **வி(டி)ஜெ மீளிணைவு** (V(D)J recombination) என்பது நோயெதிர்ப்பு அமைப்பில் எதிர்ப்பான்கள் மற்றும் டி செல் ஏற்பிகள் உற்பத்தியின் ஆரம்ப கால கட்டங்களில் நிகழும் மரபிய மீளிணைவாகும். இத்தகு மெய்யிய மீளிணைவு முதன்மை நிணநீரகத் திசுக்களில் (தைமசில் டி செல்களிலும், எலும்பு மச்சையில் பி செல்களிலும்) நடைபெறுகிறது. முதுகெலும்பிகளின் நிணநீர்க் குழியங்களில் வி(டி)ஜெ மீளிணைவு ஏறத்தாழச் சீரற்ற முறையில் வி (மாறுகின்ற; **V**ariable), டி (வெவ்வேறான; **D**iverse), ஜெ (சேரும்; **J**oining) மரபணுத் துண்டுகள் பிணைவதால் உண்டாகிறது. வெவ்வேறு மரபணுக்களை ஒழுங்கற்ற முறையில் தேர்ந்தெடுப்பதன் மூலமாகப் பலதரப்பட்ட (பாக்டீரியா, தீ நுண்மங்கள், ஒட்டுண்ணிகள், செயற்படாத கழலைச் செல்களின்) எதிர்ப்பிகளுக்கெதிரான பல்வேறு எதிர்ப்பான் புரதங்களைக் குறியீடு செய்ய முடிகிறது.  
எதிர்ப்பான்களின் பன்மயத்திற்கு வி(டி)ஜெ மீளிணைவு அடிப்படையாக இருப்பதைக் கண்டறிந்தமைக்காக சுசுமு டோனகாவா மருத்துவம் அல்லது உடலியங்கியலுக்கான நோபல்பரிசினை 1987 ஆம் ஆண்டு பெற்றார்.
# பெத்ரோ பொரொசென்கோ

**பெத்ரோ அலெக்சியோவிச் பொரொசென்கோ** (*Petro Oleksiyovych Poroshenko*, ; பிறப்பு: 26 செப்டம்பர் 1965) உக்ரைனின் தொழிலதிபரும், அரசுத்தலைவரும் ஆவார். இவர் 2009 முதல் 2010 வரை வெளியுறவுத் துறை அமைச்சராகவும், 2012 இல் வணிக மற்றும் பொருளாதாரத்துறை அமைச்சராகவும் பதவி வகித்தார். 2007 முதல் 2012 வரை உக்ரைன் தேசிய வங்கியின் தலைவராகவும் பணியாற்றினார். அரசியலை விட, இவர் பல வணிக நிறுவனங்களுக்குச் சொந்தக்காரரரும் ஆவார்.  
2014 மே 25 இல் நடந்த அரசுத்தலைவர் தேர்தலில் இவர் 54% வாக்குகளைப் பெற்று வெற்றி பெற்றார்.
# லவ் அட் 4 சைஸ்

**லவ் அட் 4 சைஸ்** அல்லது **லவ் ஜூலின்ஸீ**, (ஆங்கிலம்: Love at 4 Size / Love Julinsee) என்பது 2011ஆம் ஆண்டு தாய் மொழியில் வெளியான காதல் திரைப்படம் ஆகும்.  
இத்திரைப்படத்தை சைனாராங் டாம்போங் இயக்கியுள்ளார். யோக்-காக ஜிராயு லா-ஓன்காம்னீ, யோ-வாக அலெக்சான்டர் ரென்டல், ஃபான்-ஆக அப்னியா சாகுல்ஜரோன்சக் மற்றும் பலர் நடித்துள்ளனர்.
# அமிலத் தாக்குதல்

**அமிலத் தாக்குதல்** (*acid attack*) என்பது வன்முறை தாக்குதல்களில் ஒன்று. அமிலங்களைக் கொண்டு எதிரிகளின் முகம், மற்றும் உடல் உறுப்புகளை சிதைத்தல், உருக்குலைத்தல், முடமாக்குதல்/ஊனமாக்குதல், தோற்றத்தை விகாரமாக்குதல் போன்றவதை இதன் நோக்கங்களாக, விளைவுகளாக இருக்கின்றன. சில நேரங்களில் உயிரிழப்புகளும் நேர்கின்றன. பெரும்பாலும் முகத்தை சிதைக்கும் நோக்கிலேயே ஊற்றப்படுகின்றன. தோல்களையும், திசுக்களையும் பொசுக்கி விடும், சிலநேரங்களில் எலும்புகளையும் சேதப்படுத்துகின்றன. இந்த தாக்குதல்களில் பயன்படுத்தப்படும் பொதுவான வகை அமிலங்கள் சல்பூரிக் மற்றும் நைட்ரிக் அமிலம் . ஹைட்ரோகுளோரிக் அமிலம் சில சமயங்களில் பயன்படுத்தப்படுகிறது, ஆனால் மிகக் குறைவான தீங்கு விளைவிக்கும். காஸ்டிக் சோடா (சோடியம் ஹைட்ராக்சைடு) போன்ற வலுவான காரப் பொருட்களின் நீர் கரைசல்களும் பயன்படுத்தப்படுகின்றன இத்தாக்குதல்களின் நீண்ட நாளைய பாதிப்புகளில் கண் பார்வை பறிபோதல், முகம் மற்றும் உடல் விகார தோற்றமளித்தல் மட்டுமின்றி, சமூக விளக்கம், உளவியல் பாதிப்புகள் , பொருளாதார சிக்கல் போன்றவைகளை எதிர்கொள்ள வேண்டியுள்ளது. அமிலத்தாக்குதல் உலகம் முழுவதும் தொடர்ந்த வண்ணம் உள்ளன.  
இன்று, உலகின் பல பகுதிகளில் அமிலத் தாக்குதல்கள் பதிவாகியுள்ளன, இருப்பினும் வளரும் நாடுகளில் இவை அதிகமாக இருந்து வருகிறது. 1999 மற்றும் 2013 க்கு இடையில், மொத்தமாக 3,512 வங்காளதேச மக்கள் அமிலத்தால் தாக்கப்பட்டனர், குற்றவாளிகளுக்கு எதிரான கடுமையான சட்டம் இயற்றுதல் மற்றும் கட்டுப்பாட்டின் அடிப்படையில் 2002 முதல் ஒவ்வொரு ஆண்டும் 15% –20% வழக்குகளின் விகிதங்களாலும் அமில விற்பனை குறைந்து வருகிறது. இந்தியாவில், அமிலத் தாக்குதல்கள் எப்போதும் இல்லாத அளவிற்கு அதிகமாக உள்ளது மற்றும் ஒவ்வொரு ஆண்டும் அதிகரித்து வருகிறது, ஒவ்வொரு ஆண்டும் 250-300 சம்பவங்கள் பதிவாகின்றன, *ஆசிட் சர்வைவர்ஸ்* எனும் சர்வதேச தொண்டு நிறுவனத்தின் கூற்றுப்படி "உண்மையான எண்ணிக்கை 1,000 ஐ தாண்டக்கூடும்,".  
உலகம் முழுவதும் அமிலத் தாக்குதல்கள் நடந்தாலும், இந்த வகை வன்முறை தெற்காசியாவில் மிகவும் அதிகமாக நடைபெறுகிறது. சர்வதேச அளவில் இங்கிலாந்து நாட்டில் அதிக அளவில் அமிலத் தாக்குதல்கள் நடைபெறுகிறது.ஆசிட் சர்வைவர்ச் டிரச்ட் இன்டர்நேசனல் புள்ளிவிவரங்களின் அடிப்படையில் இங்கிலாந்தில் 601 க்கும் மேற்பட்ட அமிலத் தாக்குதல்கள் நடந்தன, மேலும் பாதிக்கப்பட்டவர்களில் 67% ஆண்கள், ஆனால் ASTI இன் புள்ளிவிவரங்கள் உலகளவில் பாதிக்கப்பட்டவர்களில் 80% பெண்கள் என்று கூறுகின்றன. கடந்த ஐந்து ஆண்டுகளில் இது தொடர்பான 1,200 க்கும் மேற்பட்ட வழக்குகள் பதிவு செய்யப்பட்டுள்ளன. 2011 முதல் 2016 வரை, லண்டனில் மட்டும் 1,464 குற்றங்கள் பதிவாகியது.